अनुशासन और सा‌वधानी ही दुर्गुणों से हमें बचाएंगे
चोर नजरें बचाकर और लुटेरे नजरें मिलाकर लूटते हैं। चोरी में धन- मालिक की अनुपस्थिति जरूरी है, लेकिन लूट तो उसके समक्ष ही की जाती है। इन दोनों से ऊपर होता है डाका, जिसमें चोरी-लूट के साथ हिंसा भी उतर आती है। चोर, लुटेरे औरPt. Vijayshankar Mehta's column - Only discipline and caution will save us from bad qualities
चोर नजरें बचाकर और लुटेरे नजरें मिलाकर लूटते हैं। चोरी में धन- मालिक की अनुपस्थिति जरूरी है, लेकिन लूट तो उसके समक्ष ही की जाती है। इन दोनों से ऊपर होता है डाका, जिसमें चोरी-लूट के साथ हिंसा भी उतर आती है। चोर, लुटेरे और डाकू अगर एकसाथ किसी में उतर आएं तो उसको धर्म और अध्यात्म की भाषा में दुर्गुण कहते हैं।
दुनिया की सबसे शर्मनाक हार तब होती है, जब हम अपने ही दुर्गुणों से हार जाते हैं। चोरी से बचना हो तो ताला मजबूत होना चाहिए। लूट से बचने के लिए सुरक्षा व्यवस्था तगड़ी हो। और डाके से बचना हो तो डाकू से भी अधिक ताकत हमारे पास होनी चाहिए। इसीलिए ऋषि-मुनियों ने कहा है कि जब दुर्गुण आक्रमण करें तो दो हथियार हमारे पास होने चाहिए- अनुशासन और सा‌वधानी।
जीवन में जितने अनुशासित होंगे, भोग-विलास और गलत रास्तों के प्रति जितने सावधान होंगे, दुर्गुण उतने ही अधिक पराजित होते जाएंगे। हम अपने बच्चों को वसीयत में जो भी देकर जा रहे हों, ये दो पूंजी जरूर दें। अनुशासन और बुराइयों के प्रति सा‌वधानी की। 